L'Ajuntament de Sagunt realitza un simulacre de salvament a la platja del Port de Sagunt
13 de juliol 2023

![](/media/qqln40jf/img_6542-c.jpg?width=850&height=566.6666666666666)

L'Ajuntament de Sagunt, mitjançant els servicis de Socorrisme i Salvament marítim de l'Ajuntament de Sagunt, coordinat amb la Policia Local de Sagunt, ha realizat hui, 13 de juliol, un simulacre de rescat a la platja del Port de Sagunt amb la finalitat de comprovar l'eficàcia dels protocols d'actuació. El simulacre s'ha efectuat entre l'espigó nord, concretament enfront de la torre de vigilància número tres, i la posta.

![](/media/yk0fv3ug/img_6537_c.jpg?width=850&height=566.6666666666666)

A l'activitat han assistit el regidor de Platges, Roberto Rovira, i la primera tinenta d'alcalde, María José Carrera.

El dispositiu que ha participat ha comptat amb quatre quads de la Policia Local, un dron, una moto aquàtica, un quad del servici de Salvament i Socorrisme, tres agents, un oficial i un inspector, així com el servei sanitari.

![](/media/vn1ad0u2/img_6418_c.jpg?width=850&height=566.6666666666666)

Este simulacre de salvació es realitza de manera periòdica per a millorar la coordinació de tot el personal implicat en les platges, així com per millorar els temps de reacció.

![](/media/esmcmrip/img_6386_c.jpg?width=850&height=566.6666666666666)  
  
En este sentit, el regidor delegat de Platges, Roberto Rovira, ha explicat: «**Ens serveix fonamentalment perquè tota la plantilla puga practicar exercicis sobre la base de situacions que poden ser reals i també per a calcular si els temps de resposta que tenim des dels servicis d'emergència són òptims i en tot cas també per a millorar el servici de manera contínua, igual que ho fan els socorristes que fan pràctiques de manera contínua tant voluntàries com obligatòries durant el servici».**

**![](/media/u12jvj01/img_6528_c.jpg?width=850&height=566.6666666666666)**

La primera tinenta d'alcalde, María José Carrera, ha expressat: «**Açò és molt important perquè som una ciutat referent en Turisme, som un referent en Platges, tenim les banderes de qualitat i estos simulacres el que ens ajuden és a millorar els temps de rescat a les nostres platges, així que això hem de fer-ho durant tots els anys i millorar sempre els nostres servicis**».

![](/media/sm2j5t3z/img_6439_c.jpg?width=850&height=566.6666666666666)

El simulacre ha consistit en el rescat de las víctimes concients. Una vegada han sigut vistes des de la torre de control, tant el grup de socorrisme i salvament marítim com el dispositiu de policies locals i el servei de vigilància de dron s'han coordinat per a realitzar el rescat. La moto aquàtica del servei de socorrisme i l'embarcació de la Policia Local han aconseguit rescatar les víctimes i s'ha habilitat una zona de seguretat que ha permés que la moto aquàtica les traslladara fins a la vora, on, entre altres mesures, el personal sanitari les ha ateses.

![](/media/j23pyiiq/img_6465-c.jpg?width=850&height=566.6666666666666)

![](/media/sbvn4i1n/img_6409_c.jpg?width=850&height=566.6666666666666)

![](/media/qecfcdpx/img_6368-c.jpg?width=850&height=566.6666666666666)

![](/media/yn5cp5vd/img_6510_c.jpg?width=850&height=566.6666666666666)

![](/media/kduftrjg/img_6405_c.jpg?width=850&height=566.6666666666666)

![](/media/d0ka2vkj/img_6461_c.jpg?width=850&height=566.6666666666666)

![](/media/zuiptvrr/img_6460_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-realitza-un-simulacre-de-salvament-a-la-platja-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-realitza-un-simulacre-de-salvament-a-la-platja-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-realitza-un-simulacre-de-salvament-a-la-platja-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-realitza-un-simulacre-de-salvament-a-la-platja-del-port-de-sagunt/)